Komisijos Reglamentas (EEB) Nr. 3863/91
1991 m. gruodžio 16 d.
nustatantis tam tikruose Jungtinės Karalystės pakrantės zonose taikomus mažiausius prekybai tinkamų krabų dydžius
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1976 m. sausio 19 d. Tarybos reglamentą (EEB) Nr. 104/76, nustatantį bendrus krevečių (Crangon crangon), valgomųjų krabų (Cancer pagurus) ir norveginių omarų (Nephrops norvegicus) prekybos standartus [1], su paskutiniais pakeitimais, padarytais Reglamentu (EEB) Nr. 3162/91 [2], ypač jo 7 straipsnio 4 dalį,
kadangi Reglamento (EEB) Nr. 104/76 7 straipsnio 1 dalies b pastraipoje nustatytam mažiausiam dydžiui gali būti numatytos išimtys, siekiant užtikrinti, kad tam tikruose Jungtinės Karalystės pakrantės zonose vietos arba regioniniu lygiu būtų tiekiami krabai;
kadangi išimtys dėl atitinkamų rūšių mažiausio dydžio gali skirtis atsižvelgiant į tai, kad minėtose zonose yra nevienodos gamybos sąlygos;
kadangi šiame reglamente numatytos priemonės atitinka Žvejybos produktų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
1. Škotijos, Velso pakrantės zonose nuo Cemaes kyšulio iki šiauriausio jo ribos su Anglija taško, Kente, Esekse, šiaurės rytų Anglijoje nuo Humberside pietinės ribos iki Nortumberlendo šiaurinės ribos ir šiaurės vakarų Anglijoje nuo Chesire pietinės ribos iki Haverigg kyšulio Kambrijoje 54° 11,3′ šiaurės platumos mažiausias prekybai tinkamų valgomųjų krabų dydis yra 12,5 centimetrų.
2. Linkolšyro, Norfolko, Safolko pakrantės zonose ir Kambrijos jūros žvejybos rajone mažiausias dydis yra 11,5 centimetrų.
2 straipsnis
Komisijos reglamentas (EEB) Nr. 1048/86 [3] panaikinamas.
3 straipsnis
Šis reglamentas įsigalioja 1992 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1991 m. gruodžio 16 d.